|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** **Δ/ΝΣΗ Β/ΘΜΙΑΣ ΕΚΠΑΙΔΕΥΣΗΣ****ΑΝΑΤΟΛΙΚΗΣ ΘΕΣΣΑΛΟΝΙΚΗΣ**  |  |  | | --- | --- | | Ταχ. Δ/νση : | Σαπφούς 44 | | Ταχ. Κώδικας :  Πληροφορίες : | 54627 - Θεσσαλονίκη | | Τηλέφωνο : | 2310 503 708, - 710, -712, 713, -714. | | E-mail : | mail@dide-a.thess.sch.gr | | |  | | --- | | **Θεσσαλονίκη, 13/07/2022** | | **Αρ. Πρωτ.: ΔΥ** | | |
| **ΠΡΟΣ:** | 1. Τις σχολικές μονάδες της ΔΔΕ Ανατολικής Θεσσαλονίκης 2. Τους ενδιαφερόμενους εκπαιδευτικούς |

|  |  |
| --- | --- |
| **ΘΕΜΑ:** | **«Πρόσκληση υποβολής αίτησης-πρόθεσης απόσπασης εντός ΠΥΣΔΕ, προκειμένου να συνταχθούν και να αναρτηθούν αξιολογικοί-μοριακοί πίνακες»** |

Καλούνται οι εκπαιδευτικοί, που ανήκουν οργανικά στο ΠΥΣΔΕ Ανατολικής Θεσσαλονίκης, και προτίθενται να αιτηθούν **απόσπασης εντός ΠΥΣΔΕ** να υποβάλουν αίτηση (υπεύθυνη δήλωση) πρόθεσης απόσπασης, θεωρημένη για το γνήσιο της υπογραφής από ΚΕΠ ή μέσω GOV, η οποία θα συνοδεύεται από τα απαραίτητα δικαιολογητικά, **από σήμερα Τετάρτη 13-07-2022 έως και Παρασκευή 29-07-2022**, προκειμένου να συνταχθούν οι αξιολογικοί-μοριακοί πίνακες των εκπαιδευτικών που θα τοποθετηθούν κατόπιν απόσπασης.

Στην αίτηση/ υπεύθυνη δήλωση θα πρέπει να αναγράφονται τα υπηρεσιακά στοιχεία, η πρόθεση αίτησης απόσπασης εντός ΠΥΣΔΕ καθώς και τα απαραίτητα δικαιολογητικά που θα επισυναφθούν κατά περίπτωση:

* Πιστοποιητικό οικογενειακής κατάστασης
* Για τις περιπτώσεις διαζευγμένων ή άγαμων γονέων πιστοποιητικό (Απόφαση διαζυγίου, επικυρωμένο ιδιωτικό συμφωνητικό ανά περίπτωση) απ’ όπου να προκύπτει σε ποιους έχει ανατεθεί η επιμέλεια των ανήλικων τέκνων.
* Βεβαιώσεις σπουδών για σπουδάζοντα τέκνα ή τέκνα που υπηρετούν τη στρατιωτική τους θητεία.
* Πιστοποιητικό εντοπιότητας
* Βεβαίωση συνυπηρέτησης

Για την ένταξη σε ειδική κατηγορία λόγω πολυτεκνίας:

* Πιστοποιητικό οικογενειακής κατάστασης
* Πιστοποιητικό της Ανώτατης Συνομοσπονδίας Πολυτέκνων Ελλάδας (ΑΣΠΕ)
* Για τις περιπτώσεις διαζευγμένων ή άγαμων γονέων πιστοποιητικό (Απόφαση διαζυγίου,  
  επικυρωμένο ιδιωτικό συμφωνητικό ανά περίπτωση) απ’ όπου να προκύπτει σε ποιους έχει ανατεθεί η επιμέλεια των ανήλικων τέκνων.
* Στις περιπτώσεις που υπάρχουν σπουδάζοντα τέκνα ή τέκνα που υπηρετούν τη στρατιωτική τους θητεία συνυποβάλλονται βεβαίωση φοίτησης τέκνου από το οικείο εκπαιδευτικό ίδρυμα ή βεβαίωση υπηρέτησης στρατιωτικής θητείας αντίστοιχα.

Για τη μοριοδότηση και την ένταξη σε ειδική κατηγορία λόγω ασθένειας ιδίου, συζύγου ή τέκνου:

* Βεβαίωση του Κέντρου Πιστοποίησης Αναπηρίας (ΚΕΠΑ) ή Β/θμιας Υγειονομικής Επιτροπής.

Η αίτηση καθώς και τα απαραίτητα δικαιολογητικά θα αποσταλούν στο email της ΔΔΕ Ανατολικής Θεσσαλονίκης: mail@dide-a.thess.sch.gr

**Κατά την παρούσα φάση δεν θα δηλωθούν προτιμήσεις τοποθέτησης.**

Εφιστούμε την προσοχή των ενδιαφερομένων εκπαιδευτικών, ώστε να παρακολουθούν τις ανακοινώσεις της Υπηρεσίας μας στην ιστοσελίδα της https://srv-dide-a.thess.sch.gr/portal2/ .

|  |  |
| --- | --- |
|  | Η Διευθύντρια  της Δ.Δ.Ε. Ανατολικής Θεσσαλονίκης  Δρ. Ζωή Βαζούρα  ΠΕ02- Φιλόλογος |